মোহাম্মদ রফি
১৯৪৪ সালে মোহাম্মদ রফি বোম্বেতে (বর্তমান মুম্বাই) চলে আসেন। তাঁর শ্যালক সেখানে তাঁকে ভেন্দী বাজারের মতো ব্যস্ততম এলাকায় দশ ফুট বাই দশ ফুট কক্ষে থাকার ব্যবস্থা করেন। সেখানে তানভীর নাকভী নামীয় একজন কবি - আবদুর রশীদ কারদার, মেহবুব খান এবং অভিনেতা-পরিচালক নাজিরের মতো চলচ্চিত্র পরিচালকের সাথে রফিকে পরিচয় করে দেন। শ্যাম সুন্দর তখন মুম্বাইয়ে অবস্থান করছিলেন। তিনি রফিকে আবারো জিএম দুররানী'র সাথে দ্বৈত সঙ্গীতে অংশগ্রহণের জন্য আমন্ত্রণ জানান। শ্যাম সুন্দরের "গাঁও কি গোরী" চলচ্চিত্রের "আজি দিল হো কাবু মে তো দিলদার কি এ্যায়সী তাঈসী" গানের মাধ্যমে মোহাম্মদ রফি হিন্দী চলচ্চিত্রে প্রথম গান রেকর্ড করেন।
রতি অগ্নিহোত্রী
পুদিয়া ভারপুগাল চলচ্চিত্রটি নায়ক কে. ভাগ্যরাজেরও অভিনীত প্রথম চলচ্চিত্র ছিলো, এই ভাগ্যরাজ রতিকে তামিল ভাষা শেখাতেন। চলচ্চিত্রটি ব্যবসাসফলতা পায় এবং রতি তামিল চলচ্চিত্রে একজন পরিচিত মুখ হয়ে যান। ভারতীরাজা তার আরেকটি চলচ্চিত্র "নিরাম মারাদা পুক্কাল" (১৯৭৯) তেও রতিকে নেন। রতি যদিও একজন পাঞ্জাবী ছিলেন, তামিল দর্শকেরা তাকে তাদের নিজেদের লোকই মনে করত। রতি নিজেকে 'হৃদয়ে তামিলিয়ান' বলতেন। তিনি তেলুগু এবং কন্নড় চলচ্চিত্রেও অভিনয় করেন, তিন বছরে তার অভিনীত ৩২টি চলচ্চিত্র মুক্তি পায়। কর্ণাটক প্রদশে তিনি নায়ক 'বিষ্ণুবর্ধন' এর সঙ্গে অভিনয় করে জনপ্রিয়তা লাভ করেন।